CELEX: 62019TN0103
Language: et
Date: 2019-02-20 00:00:00
Title: kohtuasi T-103/19: 20. veebruaril 2019 esitatud hagi — Mende Omalanga versus nõukogu

15.4.2019   
            
            
               ET
            
            
               Euroopa Liidu Teataja
            
            
               C 139/84
            
         
      20. veebruaril 2019 esitatud hagi — Mende Omalanga versus nõukogu
      (kohtuasi T-103/19)
      (2019/C 139/85)
      Kohtumenetluse keel: prantsuse
      
         Pooled
      
      
         Hageja: Lambert Mende Omalanga (Kinshasa, Kongo Demokraatlik Vabariik) (esindajad: advokaadid T. Bontinck, P. De Wolf, M. Forgeois ja A. Guillerme)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 10. detsembri 2018. aasta otsus (ÜVJP) 2018/1940 osas, milles selle kohaselt jäetakse hageja nimi otsuse 2010/788/ÜVJP II lisa punkti 11;
               
            
                  —
               
               
                  tühistada nõukogu 10. detsembri 2018. aasta raskendusmäärus (EL) 2018/1931 osas, milles selle kohaselt jäetakse hageja nimi määruse (EÜ) nr 1183/2005 Ia lisa punkti 11;
               
            
                  —
               
               
                  tuvastada, et otsuse 2010/788/ÜVJP artikli 3 lõike 2 punkt a ja määruse (EÜ) nr 1183/2005 artikli 2b lõike 1 punkt a on õigusvastased;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud kaitseõigusi, Esimene väide, et on rikutud kaitseõigusi, muu hulgas põhjendamiskohustust meetmete põhjendamisel; samuti ei tagatud tõhusat õiguskaitset ja rikuti õigust olla ära kuulatud.
               
            
                  2.
               
               
                  Teine väide, et on tehtud ilmne hindamisviga, mis puudutab hageja osalemist tegudes, mis takistasid Kongo Demokraatliku Vabariigis valimiste korraldamiseks konsensusliku ja rahumeelse lahenduse leidmist.
               
            
                  3.
               
               
                  Kolmas väide, et on rikutud õigust eraelu puutumatusele ja proportsionaalsuse põhimõtet.
               
            
                  4.
               
               
                  Neljas väide, et nõukogu 20. detsembri 2010. aasta otsuse 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid ja millega tunnistatakse kehtetuks ühine seisukoht 2008/369/ÜVJP (ELT 2010, L 336, lk 30) artikli 3 lõike 2 punkt a ja nõukogu 18. juuli 2005. aasta määruse (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud (ELT 2005, L 193, lk 1), artikli 2b lõike 1 punkt a ei ole kohaldatavad. Selle kohta väidab hageja, et nendes artiklites kindlaks määratud õiguslik kriteerium, millel põhineb hageja nime kandmine vaidlusalusesse loetellu, rikub liidu õigusaktide ettenähtavuse põhimõtet ja proportsionaalsuse põhimõtet, kuna see annab nõukogule suvalise ja meelevaldse kaalutlusõiguse.